CELEX: 32005D0718
Language: fi
Date: 2005-10-13 00:00:00
Title: 2005/718/EY: Komission päätös, tehty 13 päivänä lokakuuta 2005, siitä, ovatko tietyt standardit Euroopan parlamentin ja neuvoston direktiiviin 2001/95/EY sisältyvän yleisen turvallisuusvaatimuksen mukaisia, sekä niiden viitteiden julkaisemisesta Euroopan unionin virallisessa lehdessä(tiedoksiannettu numerolla K(2005) 3803)   (ETA:n kannalta merkityksellinen teksti)

15.10.2005   
            
            
               FI
            
            
               Euroopan unionin virallinen lehti
            
            
               L 271/51
            
         
      KOMISSION PÄÄTÖS,
   tehty 13 päivänä lokakuuta 2005,
   siitä, ovatko tietyt standardit Euroopan parlamentin ja neuvoston direktiiviin 2001/95/EY sisältyvän yleisen turvallisuusvaatimuksen mukaisia, sekä niiden viitteiden julkaisemisesta Euroopan unionin virallisessa lehdessä
   
   (tiedoksiannettu numerolla K(2005) 3803)
   (ETA:n kannalta merkityksellinen teksti)
   (2005/718/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 2 kohdan toisen ja neljännen alakohdan,
   on kuullut pysyvää komiteaa, joka on perustettu teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (2),
   sekä katsoo seuraavaa:
   
               (1)
            
            
               Direktiivin 2001/95/EY 3 artiklan 1 kohdassa säädetään velvollisuudesta, jonka mukaan valmistajat saavat saattaa markkinoille ainoastaan turvallisia tuotteita.
            
         
               (2)
            
            
               Direktiivin 2001/95/EY 3 artiklan 2 kohdan mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi niitä eurooppalaisia standardeja, joiden viitetiedot komissio on julkaissut Euroopan unionin virallisessa lehdessä kyseisen direktiivin 4 artiklan mukaisesti.
            
         
               (3)
            
            
               Direktiivin 4 artiklan 1 kohdan mukaan eurooppalaisten standardointielinten olisi hyväksyttävä eurooppalaiset standardit komission toimeksiantojen perusteella. Tämän jälkeen komissio julkaisee kyseisten standardien viitetiedot.
            
         
               (4)
            
            
               Direktiivin 4 artiklan 2 kohdassa säädetään eurooppalaisten standardointielinten hyväksymien standardien viitetietojen julkaisemista koskevasta menettelystä ennen direktiivin voimaantuloa. Jos kyseiset standardit varmistavat yleisen turvallisuusvaatimuksen täyttymisen, komissio päättää julkaista niiden viitetiedot Euroopan unionin virallisessa lehdessä. Näissä tapauksissa komissio päättää oma-aloitteisesti tai jonkin jäsenvaltion pyynnöstä direktiivin 15 artiklan 2 kohdassa tarkoitetun menettelyn mukaisesti siitä, onko kyseinen standardi yleisen turvallisuusvaatimuksen mukainen. Komissio päättää viitetietojen julkaisemisesta kuultuaan direktiivin 98/34/EY 5 artiklalla perustettua komiteaa. Komissio ilmoittaa jäsenvaltioille päätöksestään.
            
         
               (5)
            
            
               Eurooppalaiset standardointielimet ovat hyväksyneet joitakin standardeja direktiivin voimaantulon jälkeen ilman direktiivin 4 artiklan 1 kohdassa säädetyn menettelyn mukaista toimeksiantoa. Lainsäätäjän tarkoituksena on ollut varmistaa yhteistyö eurooppalaisten standardointielinten kanssa sekä yksilöidä sopivia turvallisuusstandardeja, joita voidaan soveltaa direktiivin soveltamisalaan kuuluviin tuotteisiin, joiden osalta komissio ei ole antanut toimeksiantoa 4 artiklassa tarkoitettujen asianmukaisten säännösten mukaisesti. Tämän vuoksi on aiheellista harkita kyseisten standardien viitetietojen julkaisemista ja toimia 4 artiklan 2 kohdassa säädettyä menettelyä noudattaen.
            
         
               (6)
            
            
               Tämä päätös siitä, ovatko liitteessä luetellut standardit yleisen turvallisuusvaatimuksen mukaisia, on tehty komission aloitteesta.
            
         
               (7)
            
            
               Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Liitteessä luetellut standardit ovat direktiivissä 2001/95/EY säädetyn yleisen turvallisuusvaatimuksen mukaisia niiden vaarojen osalta, joita ne koskevat.
   2 artikla
   Liitteessä lueteltujen standardien viitteet julkaistaan Euroopan unionin virallisen lehden C-sarjassa.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä lokakuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 11, 15.1.2002, s. 4.
   
      (2)  EYVL L 204, 21.7.1998, s. 37. Direktiivi sellaisena kuin se on muutettuna direktiivillä 98/48/EY (EYVL L 217, 5.8.1998, s. 18).
   
      LIITE
      Tämän päätöksen 1 ja 2 artiklassa tarkoitetut standardit:
      
                  1)
               
               
                  EN 13899:2003 – Rullaurheiluvälineet. Rullaluistimet (pyörät rinnakkain pareittain). Turvallisuusvaatimukset ja testimenetelmät
               
            
                  2)
               
               
                  EN 13138-2:2003 – Uimaopetuksessa käytettävät uima-avut. Osa 2: Vaatimukset ja testausmenetelmät kiinnipidettäville uima-avuille
               
            
                  3)
               
               
                  EN 13319:2000 – Sukelluslisävarusteet. Syvyysmittarit ja yhdistetyt syvyyttä ja aikaa mittaavat laitteet. Toiminta- ja turvallisuusvaatimukset ja testausmenetelmät
               
            
                  4)
               
               
                  EN 1651:1999 – Riippuliidinvarusteet. Valjaat. Turvallisuusvaatimukset ja lujuustestit
               
            
                  5)
               
               
                  EN 12491:2001 – Varjoliitimet. Hätätilanteisiin tarkoitetut laskuvarjot. Turvallisuusvaatimukset ja testausmenetelmät
               
            
                  6)
               
               
                  EN 913:1996 – Voimisteluvälineet. Yleiset turvallisuusvaatimukset ja testausmenetelmät
               
            
                  7)
               
               
                  EN 12655:1998 – Voimisteluvälineet. Renkaat. Toiminnalliset vaatimukset ja turvallisuusvaatimukset, testimenetelmät
               
            
                  8)
               
               
                  EN 12197:1997 – Voimisteluvälineet. Rekit. Turvallisuusvaatimukset ja testausmenetelmät
               
            
                  9)
               
               
                  EN 12346:1998 – Voimisteluvälineet. Puolapuut. Turvallisuusvaatimukset ja testausmenetelmät
               
            
                  10)
               
               
                  EN 12432:1998 – Voimisteluvälineet. Puomit. Turvallisuusvaatimukset ja testausmenetelmät
               
            
                  11)
               
               
                  EN 916:2003 – Voimisteluvälineet. Arkut. Vaatimukset ja testimenetelmät, turvallisuus mukaan lukien
               
            
                  12)
               
               
                  EN 12196:2003 – Voimisteluvälineet. Hevoset ja pukit. Turvallisuusvaatimukset ja testausmenetelmät
               
            
                  13)
               
               
                  EN 1860-1:2003 – Grillauksessa käytettävät välineet, kiinteät polttoaineet ja sytykkeet. Osa 1: Kiinteitä polttoaineita polttavat grillit. Vaatimukset ja testausmenetelmät
               
            
                  14)
               
               
                  EN 1129-1:1995 – Huonekalut ja kalusteet. Pystyyn käännettävät sängyt. Turvallisuusvaatimukset ja testaus. Osa 1: Turvallisuusvaatimukset
               
            
                  15)
               
               
                  EN 1129-2:1995 – Huonekalut ja kalusteet. Pystyynkäännettävät sängyt. Turvallisuusvaatimukset ja testaus. Osa 2: Testimenetelmät
               
            
                  16)
               
               
                  EN 14344:2004 – Lastenhoitotarvikkeet. Polkupyörissä käytettävät lastenistuimet. Turvallisuusvaatimukset ja testausmenetelmät
               
            
                  17)
               
               
                  EN 14350-1:2004 – Lastenhoitotarvikkeet. Juomavälineet. Osa 1: Yleiset ja mekaaniset vaatimukset sekä testit